Diari Oficial de la Generalitat Valenciana


Sumari del DOGV 3541, del 19-07-1999 (1999/6668)

ORDRE de 7 de juliol de 1999, de la Conselleria de Cultura, Educació i Ciència, per la qual es modifica l'import global màxim de l'Ordre de 14 de gener de 1999 (DOGV núm. 3.423, de 29.01.1999), per la qual es convoquen diferents tipus d'ajudes i beques per al foment de la investigació científica i el desenrotllament tecnològic a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3541

Data del DOGV
:   19-07-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/6668


Data del document
:   07-07-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * canvi tecnològic
    * suport econòmic
    * investigació científica
    * assignació per estudis

ORDRE de 7 de juliol de 1999, de la Conselleria de Cultura, Educació i Ciència, per la qual es modifica l'import global màxim de l'Ordre de 14 de gener de 1999 (DOGV núm. 3.423, de 29.01.1999), per la qual es convoquen diferents tipus d'ajudes i beques per al foment de la investigació científica i el desenrotllament tecnològic a la Comunitat Valenciana. [1999/M6668]
  
Per l'Ordre de 14 de gener de 1999, (DOGV núm. 3.423, de 29.01.1999), de la Conselleria de Cultura, Educació i Ciència, es convoquen diferents tipus d'ajudes i beques per al foment de la investigació científica i el desenrotllament tecnològic a la Comunitat Valenciana a desenrotllar durant l'any 1999.
  
D'acord amb l'apartat segon de la mencionada ordre, l'import global màxim de les beques i ajudes del programa 542.10, Investigació Científica i Tècnica, és de 790.866.172 de pessetes, a càrrec de la línia de subvenció 402/000/99 i de 115.554.124 de pessetes, a càrrec de la línia de subvenció 701/000/99. Davant de la disponibilitat de nous crèdits per a l'execució dels distints programes de I+D, és procedent la modificació i fixació dels imports inicialment assignats a la mencionada convocatòria.
  
Per tot això, fent ús de les facultats que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
La modificació de l'apartat segon de l'Ordre de 14 de gener de 1999, per la qual es convoquen diferents tipus d'ajudes i beques per al foment de la investigació científica i el desenrotllament tecnològic a la Comunitat Valenciana, quedant establits els imports globals màxims de les ajudes a concedir, en 241.019.230 de pessetes en la línia de subvenció 402/000/99 i en 975.037.311 de pessetes en la línia de subvenció 701/000/99.
  
DISPOSICIONS FINALS
  
Primera
  
Esta ordre tindrà efectes des del mateix dia de la publicació en el Diari Oficial de la Generalitat Valenciana.
  
Segona
  
De conformitat amb allò que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, la present ordre, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Ciència, en el termini d'un mes a comptar des de l'endemà al de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 7 de juliol de 1999
  
El conseller de Cultura, Educació i Ciència,
  
MANUEL TARANCÓN FANDÓS